Parlamentera HDPyî Merale Daniş Beştaş vat AKP bi hêrişan wazeno ke HDPyî  bêtesîr bikero la ê se kenê wa bikerê partîya ma  timûtim sereberz payra ya.
Parlamenteranê hukûqnasan ê HDPyî ra Merale Daniş Beştaş vat: ‘‘Îqtîdar bi qeyûman û operasyonê qirkerdişê sîyasîyî yê vera HDPyî wazeno ke partîya ma bihelîyo û biqedîyo. 2015 ra nata partîya ma raştê hêrişan yena la rixmê heme hêrişan  sereberz payra ya û her vijnayîşî ra bi bihêzî vejîyena. Hetê bînî ra na polîtîkaya hêrişkare ya AKPyî bêçareyîya înan zî ramojnena.  Wazenê pê hêrişan payra bimanê. Îqtîdar bi hêrsê  vîjnayîşanê 31ê adare û 23ê hezîrane hêriş keno. Xora heme embazê ma yê  ke yenê hukmkerdene û zîndnan de yê dosyayê înan vengê. Bi keyfî hêriş kenê û sîyasetmadaranê ma tepişnenê. Ma sey partîyêka demokratîke semedê sîyasetê legalî isra kenê û ma do çirey naye ra fek war nêdê. Înan seba ke îflas kerdo nêeşkenê welatî îdare bikerê îradeyê şarî xesp kenê û qeyûman tayîn kenê. Îqtîdar çend hêrişê xo zêdîneno vera înan cesaret û xoverayîş gird beno. Şar hînî nêterseno. Ê vîjnayîşê verwaxtî û vînîkerdişê îqtîdarî ra tersênê. Coka ganî ma şorê tersê înan ser û semedê vîjnayîşê verwextî israr bikerê.‘‘
